钦定古今图书集成/明伦汇编/氏族典/第192卷 > 《廖用贤尚友录》 > 姚邕
## 钦定古今图书集成/明伦汇编/氏族典/第192卷 > 《廖用贤尚友录》 > 姚邕

按《后秦录》：邕字子和，小字黄儿，兴之弟也。封济南公。
弘始中，兴拜刘勃勃为安远将军，使助没奕于镇高
平。邕固谏以为不可，兴曰：“卿何以知其为人？”邕曰：“勃
勃奉上慢，御众残，贪猾不仁，轻为去就，宠之逾分，恐
终为边害。”兴不听，竟以勃勃为使持节安北将军，配
以杂卒二万，镇朔方。未几，侵掠岭北，兴乃叹曰：“我不
用黄儿之言，以至于此。”邕识鉴明慧，尢善音乐，皆能
度其盈虚，增改曲调，世咸传之，号《济南新调》。